74. ΑΠΟΦΑΣΗ ΕΛΕΓΚΤΙΚΟΥ ΣΥΝΕΔΡΙΟΥ (ΟΛΟΜΕΛΕΙΑ) Αριθμ. ΦΓ8/6051 της 15 Μαρτ. /8 Απρ. 2002 (ΦΕΚ Β΄1428). Καθορισμός του χρόνου διατηρήσεως των φακέλων ή εγγράφων του Ελεγκτικού Συνεδρίου στα αρχεία αυτού και της διαδικασίας εκκαθαρίσεως τούτων.  ΤΟ ΕΛΕΓΚΤΙΚΟ ΣΥΝΕΔΡΙΟ  ΣΕ ΟΛΟΜΕΛΕΙΑ  Συνεδρίασε στο κατάστημά του στις 6 Φεβρουαρίου 2002 με την ακόλουθη σύνθεση: Κωνσταντίνος Ρίζος, Πρόεδρος, Αθανάσιος Μπαλκίζας, Μιχαήλ Δημητρόπουλος, Χρήστος Χριστοφιλόπουλος, Βασίλειος Χασαπογιάννης, Γεώργιος - Σταύρος Κούρτης, Αντιπρόεδροι, Γεώργιος Σχοινιωτάκης, Ιωάννης Κωτσόπουλος, Παναγιώτης Παρασκευόπουλος, Ελένη Φώτη, Κωνσταντίνος Κώης, Ιωάννης Μπαλαφούτης, Δημήτριος Δεδούσης, Αριστείδης Μπίκος, Ευστάθιος Ροντογιάννης, Νικόλαος Αγγελάρας, Κωνσταντίνος Κανδρής, Αθανάσιος Φρύδας, Ιωάννης Καραβοκύρης, Μαρία Ζαγκλιβερινού, Αντώνιος Παπαργυρίου, Αντώνιος Τομαράς, Ηλίας Αλεξανδρόπουλος, Θεοχάρης Δημακόπουλος, Φλωρεντία Καλδή, Γεώργιος Κωνσταντάς και Διονύσιος Λασκαράτος, Σύμβουλοι (ο Σύμβουλος Χρήστος Ντάκουρης απουσίασε δικαιολογημένα, ενώ ο Σύμβουλος Μιχαήλ Ζυμής αποχώρησε από τη συνεδρίαση, σύμφωνα με τη διάταξη της παρ. 1 του άρθρου 2 του Ν. 1968/1991), με την παρουσία του Γενικού Επιτρόπου της Επικρατείας Γεωργίου Γεωργούλια και του Γραμματέα Γεωργίου Κομπολάκη,  Αφού έλαβε υπόψη :  1.Το άρθρο 98 του Συντάγματος.  2.Τα άρθρα 7 και 84 του π.δ. 774/1980.  Σελ. 40,470 Τεύχος     Σελ.      3.Το Π.Δ. 162/1979 «περί εκκαθαρίσεως των αρχείων των Δημοσίων Υπηρεσιών», όπως τροποποιήθηκε και ισχύει.  4.Το άρθρο 29Α του Ν. 1558/1985, όπως προστέθηκε με το άρθρο 27 του Ν. 2081/1992 και τροποποιήθηκε με το άρθρο 1 του Ν. 2469/1997.  5.Τη γνώμη του Γενικού Επιτρόπου της επικρατείας στο Ελεγκτικό Συνέδριο.  6.Τη σχετική εισήγηση του Συμβούλου του Ελεγκτικού Συνεδρίου Ηλία Αλεξανδρόπουλου, που καταχωρήθηκε στα πρακτικά της 4ης/6.2.2002 Γενικής Συνεδριάσεως της Ολομελείας, και  7.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζουμε:  Α. Καθορίζουμε το χρόνο διατηρήσεως των εκδιδομένων από το Ελεγκτικό Συνέδριο δικαστικών αποφάσεων, πράξεων, γνωμοδοτήσεων και πρακτικών, των στοιχείων των δικογραφιών, των τηρουμένων βιβλίων και των εν γένει εισερχομένων και εξερχομένων εγγράφων δημοσίων ή μη, η καταχώρηση και φύλαξη των οποίων στα αρχεία αυτού δύναται να γίνει και σε ηλεκτρονική μορφή (λ.χ. δισκέτες), ως ακολούθως:  1.Των πρωτοτύπων των δικαστικών αποφάσεων, πράξεων, γνωμοδοτήσεων και πρακτικών στο διηνεκές, ανά ετήσια διαστήματα.  2.Των πρακτικών συνεδριάσεως, διασκέψεως και δημοσιεύσεως σε έξι (6) έτη από το αμετάκλητο της σχετικής κρίσεως.  3.Των εισαγωγικών της δίκης δικογράφων σε δέκα (10) έτη από το αμετάκλητο της σχετικής αποφάσεως, φυλασσομένων από τις Γραμματείες Ολομελείας και Τμημάτων σε ιδιαίτερους τόμους ή σε μικροφωτογράφηση. 29.Α.α.73-74 Οργανισμός Ελεγκτικού Συνεδρίου 4.Των προβλεπομένων από τις κείμενες διατάξεις και τηρουμένων από τις Γραμματείες, Ολομελείας, Τμημάτων και Κλιμακίων, βιβλίων στο διηνεκές.  5.Των εκθέσεων επιδόσεως κλήσεων επί ερημοδικίας των μη εμφανισθέντων κατά τη συζήτηση διαδίκων και των δηλώσεων παραιτήσεως από το δικόγραφο σε πέντε (5) έτη από το αμετάκλητο της αποφάσεως. 6.Των παραβόλων των οποίων διατάσσεται η επιστροφή στο νικήσαντα διάδικο καθώς και των λοιπών στοιχείων που παραμένουν στους φακέλους των δικογραφιών σε πέντε (5) έτη από το αμετάκλητο της αποφάσεως.  7.Των στοιχείων που παραμένουν στους φακέλους που τηρούνται από τα αρμόδια Τμήματα στις περιπτώσεις άρσης διαφωνιών ή γνωμοδοτήσεων επί αμφιβολιών των Επιτρόπων του Ελεγκτικού Συνεδρίου ως προς τη θεώρηση ή μη χρηματικών ενταλμάτων πληρωμής δαπανών του Δημοσίου και Ν.Π.Δ.Δ. σε πέντε (5) έτη από τη λήξη του οικονομικού έτους που αφορούν οι δαπάνες.  8.Των στοιχείων των φακέλων που τηρούνται από τα Κλιμάκια σε πέντε (5) έτη από την έκδοση της πράξεως.  9.Των πρακτικών και αποφάσεων της Ολομέλειας σε Συμβούλιο, του Ανωτάτου Δικαστικού Συμβουλίου και των Πειθαρχικών Συμβουλίων για τους δικαστές του Ελεγκτικού Συνεδρίου, καθώς και των Δικαστικών (Υπηρεσιακών - Πειθαρχικών) Συμβουλίων, για τους δικαστικούς υπαλλήλους αυτού στο διηνεκές.  10.Πάντων των λοιπών εγγράφων και στοιχείων που τηρούνται στα αρχεία των Υπηρεσιών του Ελεγκτικού Συνεδρίου, τον οριζόμενο ειδικότερα για κάθε κατηγορία αυτών χρόνο, στο άρθρο 3 του Π.Δ. 162/1979 (ΦΕΚ 42/Α΄).  Β. Οι φάκελοι των συνταξιούχων εν γένει μετά το αμετάκλητο της σχετικής απόφασης να επιστρέφονται στην αρμόδια Υπηρεσία.  Γ. Με πράξη του Προέδρου του Ελεγκτικού Συνεδρίου να συνιστώνται επιτροπές από υπαλλήλους του Ελεγκτικού Συνεδρίου, με σκοπό την εκκαθάριση των χαρακτηριζομένων ως μη διατηρητέων εγγράφων, σύμφωνα με τα ως άνω οριζόμενα. Μετά το τέλος της εκκαθαρίσεως να συντάσσεται από τις επιτροπές πρωτόκολλο, στο οποίο θα περιέχεται ο αριθμός των φακέλων των οποίων τα περιττά έγγραφα πρόκειται να καταστραφούν, το είδος και ο αριθμός των εγγράφων κατ' έτος και πάντα τα αφορώντα στη γενόμενη από αυτές εκκαθάριση. Με βάση τα πρωτόκολλα αυτά να παραδίδονται οι προς καταστροφή φάκελοι στην αρμόδια Υπηρεσία, η  οποία με την εκάστοτε προβλεπόμενη διαδικασία (ήδη άρθρο 84 παρ. 4, 5 και 6 Π.Δ. 774/1980) να προβαίνει στην καταστροφή τούτων, αφού προηγουμένως με αναγγελία, που θα αναρτάται στο κατάστημα του Ελεγκτικού Συνεδρίου, στα Γραφεία των Δικηγορικών Συλλόγων Αθηνών και Πειραιώς και θα δημοσιεύεται στον ημερήσιο τύπο, να παρέχεται η δυνατότητα ενημέρωσης των διαδίκων ή των αντικλήτων τους για την επικείμενη καταστροφή των στοιχείων των φακέλων των σχετικών δικογραφιών, προσδιοριζομένων κατά συγκεκριμένα χρονικά διαστήματα, ώστε όσοι επιθυμούν εντός προθεσμίας δύο μηνών από της τελευταίας δημοσιεύσεως στον ημερήσιο τύπο να αναλάβουν κάθε χρήσιμο γι' αυτούς έγγραφο.  Σε εξαιρετικές περιπτώσεις η Ολομέλεια να δύναται να αποφασίζει αιτιολογημένα, μετά από πρόταση του Προέδρου του Σώματος, για την καταστροφή στοιχείων σε συντομότερο από το προβλεπόμενο ως άνω χρονικό διάστημα.  Δ. Τα οριζόμενα στην προηγούμενη περίπτωση (Γ) εφαρμόζονται ανάλογα και για την εκκαθάριση του αρχείου της Υπηρεσίας του Γενικού Επιτρόπου της Επικρατείας στο Ελεγκτικό Συνέδριο. Στην περίπτωση αυτή στις συγκροτούμενες επιτροπές συμμετέχουν και υπάλληλοι της Γραμματείας του, προτεινόμενοι από το Γενικό Επίτροπο.  